Louis IV
Louis IV (920 – 10. september 954) oli Lääne-Frangi kuningas 936–954. Ta oli Lääne-Frangi kuninga (893/898–922/923) Charles Lihtsameelse ja Inglismaa Eagdifu poeg. Tema isa, Charles III kukutati troonilt 922. aastal ning ema otsustas poja oma kodumaale pakku viia. Seetõttu sai Louis hüüdnimeks Meretagune (d'Outremer ehk Transmarinus). 936 kutsuti ta ülikute poolt Lääne-Frangi troonile, kuid peagi sattus ta mitmetesse feodaaltülidesse ning 939. aastal lisandus ka konflikt Lotringi pärast Ida-Frangi ehk Saksa kuninga Otto Suurega. Viimane vastuolu lahenes küll rahumeelselt, sest Louis abiellus Otto õe Gerbergaga, kellega sai kaheksa last, ka troonipärija Lothari. 954 kukkus Louis IV hobuselt ning suri.